|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείου Τύπου& Επικοινωνίας**Λαμία, 15/5/2017** |

**Έναρξη εγγραφών στους Παιδικούς και Βρεφονηπιακούς Σταθμούς του Δήμου Λαμιέων**

**για το σχολικό έτος 2017-2018**

Το Τμήμα Παιδικής Μέριμνας και Βρεφονηπιακών Σταθμών της Διεύθυνσης Κοινωνικής Προστασίας και Αλληλεγγύης του Δήμου Λαμιέων ανακοινώνει ότι αρχίζει τη Δευτέρα 22 Μαΐου και ολοκληρώνεται την Παρασκευή 23 Ιουνίου 2017, η υποβολή αιτήσεων για εγγραφή στους Παιδικούς και Βρεφονηπιακούς Σταθμούς του Δήμου για το σχολικό έτος 2017-2018.

Οι ενδιαφερόμενοι πολίτες, μόνιμοι κάτοικοι του Δήμου Λαμιέων, μπορούν να υποβάλλουν την αίτηση και τα σχετικά δικαιολογητικά εγγραφής των νηπίων στα γραφεία των Παιδικών Σταθμών του Δήμου μας:

**Α΄ Παιδικός Σταθμός,** Υψηλάντη και Μακροπούλου, τηλ: 22310 - 22348,

**Β΄ Παιδικός Σταθμός,** Αθηνών 32, τηλ: 22310 - 26512,

**Γ΄ Παιδικός Σταθμός,** Πιστόλη και Αδάνων 8 - Νέα Μαγνησία, τηλ: 22310 - 28652,

**Δ΄ Παιδικός Σταθμός,** Αρκαδίου 6, τηλ: 22310 - 32969,

**ΣΤ΄ Παιδικός Σταθμός,** Νήσου Ρω – Καλύβια, τηλ: 22310 - 29357,

**Ζ΄ Παιδικός Σταθμός,** Αγίας Παρασκευής και Κ. Γαλανού – Γαλανέϊκα, τηλ: 22310 - 52337,

**Η΄ Παιδικός Σταθμός,** Σταυρός, τηλ: 22310 - 61705.

Η εξυπηρέτηση των δημοτών για λήψη εντύπων και για την κατάθεση δικαιολογητικών εγγραφών θα γίνεται καθημερινά από 08.00 π.μ-13.00 μ.μ.

**Προϋποθέσεις εγγραφών**

* Η μητέρα να εργάζεται.
* Ηλικία του παιδιού κατά την εγγραφή:

18 μηνών μέχρι 2,5 ετών για το βρεφικά τμήματα

2,5 ετών μέχρι και προνήπια για τα νηπιακά τμήματα.

* Τα παιδιά του προνηπιακού τμήματος θα πρέπει να αυτοεξυπηρετούνται.

**Δικαιολογητικά εγγραφών**

* Αίτηση γονέα.
* Ληξιαρχική πράξη ή  Πιστοποιητικό γέννησης του νηπίου.
* Βεβαίωση εργοδότη της μητέρας με προσδιορισμό του ύψους των αποδοχών και επικυρωμένο φωτοαντίγραφο του βιβλιαρίου ενσήμων προκειμένου για εργαζόμενες στον ιδιωτικό τομέα.
* Βεβαίωση γιατρού για την καλή σωματική και πνευματική υγεία του παιδιού, έλεγχος προβλεπόμενου εμβολιασμού καθώς και πρόσφατα αποτελέσματα φυματινοαντίδρασης.
* Αντίγραφο τελευταίου εκκαθαριστικού σημειώματος. Για τα βρεφικά τμήματα η επιλογή θα γίνει με οικονομικά κριτήρια.
* Υπεύθυνη δήλωση του Ν.1599/1986 για την οικογενειακή κατάσταση των γονέων του νηπίου
* Πρόσφατο αντίγραφο λογαριασμού ΔΕΗ.

**Πρόσθετα δικαιολογητικά για τους αλλοδαπούς γονείς:**

Άδεια νόμιμης παραμονής στη χώρα όπως αυτή αποδεικνύεται από τις ισχύουσες κάθε φορά διατάξεις.

**Δικαιολογητικά επανεγγραφών:**

* Αίτηση επανεγγραφής.
* Βεβαίωση εργοδότη της μητέρας με προσδιορισμό του ύψους των αποδοχών και αντίγραφο πρόσφατων ενσήμων τρέχοντος έτους, προκειμένου για εργαζόμενες στον ιδιωτικό τομέα.
* Αντίγραφο τελευταίου εκκαθαριστικού σημειώματος.

 **Από το Γραφείο Τύπου**